Kry beheer as aflegging weens Covid-19 jou in die gesig staar - Corona Krisissentrum
Tuis / COVID-19 / Kry beheer as aflegging weens Covid-19 jou in die gesig staar
Kry beheer as aflegging weens Covid-19 jou in die gesig staar
Nie alleen is Covid-19 'n beduidende globale gesondheidsrisiko nie, maar dit het ook miljoene poste gekompromitteer en gelei tot die toemaak van talle besighede dwarsoor Suid-Afrika. Hoewel jou werkvooruitsigte op hierdie oomblik dalk droewig lyk, kan jy steeds stappe doen om jou kanse te verbeter om jou volgende werk te kry. Jy is nie magteloos in die aangesig van 'n aflegging nie. Dít is wat jy moet doen:
Onderskraag professionele verhoudings
Tydens 'n krisis maak die konneksies wat ons met ander mense het dikwels die verskil. Dit is nou die ideale tyd om met kollegas en eweknieë kontak te maak om te verseker dat jy die professionele bande versterk wat jy opgebou het. Verduidelik jou situasie, deel jou planne en ondersoek maniere waarop jy en jou konneksie mekaar nou, en in die toekoms, kan help.
Herdefinieer jou persoonlike kenmerke
Jou respons te midde van 'n professionele terugslag – om nie eers van 'n globale pandemie
praat nie – sal baie oor jou sê. Hoewel dit begryplik is dat die verlies van jou werk soos 'n ramp vir jou loopbaanplanne kan voel, is teenspoed en terugslae 'n geleentheid om jou persoonlike kenmerke te herdefinieer. Gebruik hierdie tyd vir die versterking van eienskappe soos deursettingsvermoë, proaktiwiteit en positiwiteit wat 'n toekomstige werkgewer aantreklik kan vind. Kom na vore met kreatiewe maniere om na toekomstige werkgewers uit te reik, byvoorbeeld artikels wat jy self op LinkedIn gepubliseer het. Vermy dit om negatief oor jou vorige werkgewer te praat. Konsentreer eerder op jou eie sterktes en groei.
Omhels virtuele netwerking
Hoewel jy nie persoonlike netwerkgeleenthede kan bywoon of iemand vir koffie kan nooi nie, fasiliteer aanlyn platforms baie produktiewe netwerkinggeleenthede. Hoekom sluit mens nie aan by die toenemende aantal webinare, virtuele werkskoue of virtuele ontmoetings om professionele konneksies met ander mense van jou tuiskantoor te vestig nie? Mense wat van die huis af werk sal miskien meer geneë wees om met jou te praat omdat hulle na menslike kontak hunker. Dit is nou die ideale tyd om uit te reik na 'n mentor en mekaar op webkonferensieplatforms soos Zoom of Skype te ontmoet.
Vind 'n persoonlike bron van energie
Om onder "normale" omstandighede mens se werk te verloor, is reeds stresvol; om te midde van 'n globale pandemie deur aflegging in die gesig te staar, kan voel of dit te oorweldigend is om te verduur. Een manier om hierdie invloei van stres die hoof te bied, is om 'n bron van energie te vind om jou deur hierdie moeilike tyd in jou loopbaan te help. Jou persoonlike bron van energie sal jou persoonlike reservoir wees. Dit kan wees om seker te maak dat jy gesond bly, na jouself te kyk, of 'n grondslag vir inspirasie te vind deur boeke, podsendings of loopbaanhulpbronne om jou 'n hupstoot te gee. Fundeer jouself met die wete dat die teenwoordigheid van die pandemie eerder 'n maraton as 'n naelloop sal wees, so gee jou eie pas aan.
En, bowenal, herinner jouself daaraan dat aflegging nie die gevolg van jou aksies of tekortkominge is nie. Gebruik hierdie tyd om jou sleutelprestasies, vaardighede en die sterktes wat jy in jou volgende rol wil aanwend weer in o137nskou te neem.